Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szabálysértési hatóságok intézkedjenek az 1968. évi I. törvény
Paragraph Index: 181

(1) bekezdésében kijelentett állami kötelességgel kapcsolatban visszásságot okoz, ha a rendőrség az eltűnés tényének bejelentését követően nem indít azonnal körözést. A Mai Napban Erőszakos beköltözők címmel, 1998 júliusában megjelent cikk rendőrségi mulasztásról tudósított. A cikk alapján az országgyűlési biztos hivatalból vizsgálatot indított. A vizsgálat megindítását követően az üggyel kapcsolatban állampolgári panasz is érkezett az országgyűlési biztoshoz. Panaszos leánya 1998. június 10-én eltűnt. Panaszos már másnap a XII. kerületi Rendőrkapitánysághoz fordult — ugyanis mindkettőjük állandó lakóhelye a XII. kerületben van —, de ott állítása szerint azt a választ kapta, hogy két hét múlva jelentse be az eltűnést, hiszen a leánya már felnőtt ember és nem feltétlenül kell mindenről beszámolnia a szüleinek, így az, hogy egy napon át nem jelentkezett még nem jelenti az eltűnését. Nyolc nappal később panaszos lányát két férfi és két nő társaságában látták a tulajdonában lévő érdi háznál. Még 1999/79/II. szám ugyanezen a napon panaszos lánya fenti személyekkel egy adásvételi szerződést kötött, melyben az érdi ház tulajdonjogát rájuk ruházta. Két nappal később az állítólagos vevők megjelentek panaszosnál, és a szerződés alapján kérték a kulcsok átadását. Panaszos a kulcsok átadását megtagadta, és kétségbeesésében az Érdi Rendőrkapitánysághoz fordult. Az érdi rendőrök panaszos bejelentése alapján azonnal megindították a nyomozást, és panaszos lányának felkutatása érdekében körözést rendeltek el. Panaszos lánya még ugyanezen a napon telefonált panaszosnak, és azt mondta, hogy este haza megy, de azóta sem tudnak róla. A XII. kerületi Rendőrkapitányság eljárásának vizsgálata során az országgyűlési biztos megkereste az országos rendőrfőkapitányt. Az országos rendőrfőkapitány tájékoztatást adott a Rendőrség Körözési Munkájának Ideiglenes Szabályzatáról, mely úgy rendelkezik, hogy a jegyzőkönyvet annál a szervnél kell felvenni, amelynél az eltűnés tényét bejelentették, és a körözést a jegyzőkönyv elkészítését követően haladéktalanul el kell rendelni. A XII. kerületi Rendőrkapitányságnak az a gyakorlata tehát, hogy az eljárást az eltűnést követő 14 nap elteltével indítja meg nem felel meg sem a hatályos jogszabályoknak, sem a rendőrség belső szabályzatának. A XII. kerületi Rendőrkapitányság azzal, hogy panaszos bejelentését követően nem indította meg azonnal az eljárást, nem rendelte el a körözést, a jogállamiság követelményével és az Alkotmány

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes